Source: http://www.csd-logatec.si/index.php/sl/dejavnosti/javna-pooblastila
Timestamp: 2018-12-10 05:26:54+00:00
Document Index: 1014209

Matched Legal Cases: ['sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

2 . Javna pooblastila
2.1. Svetovalni razgovor ob prenehanju zakonske zveze. 1
2.2. Urejanje preživnine. 2
2.3. Rejništvo. 3
2.4. Posvojitve. 4
2.5. Skrbništvo nad mladoletnimi5
2.6. Privolitev odtujitve ali obremenitve otrokovega premoženja - odobritev pravnih poslov. 5
2.7. Varstvo odraslih. 6
2.8. Materialne pomoči7
2.1. Svetovalni razgovor ob prenehanju zakonske zveze
Razveza zakonske zveze je mogoča s tožbo ali s sporazumnim predlogom.Tožbo ali sporazumni predlog za razvezo zakonske zveze poda stranka na Okrožnem sodišču v Ljubljani, Tavčarjeva 9, Ljubljana.
Tožbo za razvezo zakonske zveze vloži zakonec, ki meni, da je zakonska zveza zanj nevzdržna. Osnutek tožbe lahko dobite na Centru za socialno delo Logatec in jo napišete sami. V tožbi mora tožeča stranka predlagati, kateremu od staršev naj se zaupajo ml. otroci v vzgojo in varstvo in predlog glede višine preživnine in potekanja osebnih stikov.
Sporazumni predlog za razvezo zakonske zveze lahko vložita zakonca, ki sta se predhodno sporazumela o varstvu, vzgoji in preživljanju mld. otrok ter potekanju stikov, delitvi premoženja, preživljanju zakonca (v primeru nepreskrbljenega zakonca) in o tem kateri bo ostal najemnik stanovanja. Osnutek sporazumnega predloga lahko dobite na Centru za socialno delo Logatec.
Sporazumni predlog za razvezo zakonske zveze zakonca vložita na sodišče in priložita izvršljivi notarski zapis o delitvi skupnega premoženja.
Sodišče pošlje tožbo za razvezo zakonske zveze ali sporazumni predlog za razvezo zakonske zveze, kadar so v družini mld. otroci, centru za socialno delo, da opravi svetovalni razgovor.
Namen svetovalnega razgovora, je doseči dogovor urejanju življenja ob razpadu zakonske zveze in pomoč družini ter posamezniku v novi situaciji.
V primeru tožbe se mora svetovalnega razgovora obvezno udeležiti tožeča stranka, v primeru sporazumnega predloga pa oba zakonca, v nasprotnem primeru se šteje, daje tožba oz. predlog umaknjen.
Center za socialno delo sodišču pošlje poročilo o poteku svetovalnega razgovora in mnenje glede zaupanja mld. otrok in potekanja stikov. Sodišče v sodbi odloči o zaupanju otrok, stikih in višini preživnine, ki jo mora plačevati tisti od staršev, ki mu otroci niso zaupani, ter o preživnini zakonca, če jo je zahteval.
V primeru razveze zakonske zveze s tožbo sodišče razveže zakonsko zvezo, ne razdeli pa skupnega premoženja, v kolikor se zakonca o tem ne uspeta sporazumeti, je potrebno vložiti tožbo o delitvi skupnega premoženja na pristojno sodišče.
2.2. Urejanje preživnine
Po Zakonu o zakonski zvezi in družinskih razmerjih so starši dolžni preživljati svoje otroke do 18 leta, če se otrok redno šola, pa tudi če se redno šola vpisan na izredni študij, so ga starši dolžni preživljati tudi po doseženi polnoletnosti, vendar največ do 26. leta starosti otroka, ki je sklenil zakonsko zvezo ali živi v zunajzakonski skupnosti, so starši dolžni preživljati le, če ga ne more preživljati zakonec ali zunajzakonski partner. Preživnino se ureja v primeru, kadar starša ne živita več v partnerski zvezi in je urejeno očetovstvo otroka.
Višina preživnina se določi glede na potrebe upravičenca in po zmožnostih zavezanca in mora biti primerna za zagotavljanje uspešnega telesnega in duševnega razvoja otroka. Zajemati mora zlasti stroške bivanja, hrane, oblačil, obutve, varstva, izobraževanja, vzgoje, oddiha, razvedrila in drugih potreb otroka. Pravici do preživnine se ni moč odpovedati.
Center za socialno delo pomaga staršema, ki ne živita skupaj ali ne bosta več živela skupaj, da se sporazumeta o preživljanju skupnih otrok.
Če se starša sporazumeta o preživnini, lahko predlagata, da sodišče v nepravdnem postopku izda o tem sklep. Če sodišče ugotovi, da sporazum ni v skladu s koristjo otroka predlog zavrne. V kolikor med staršema ne pride do sporazuma odloči o višini preživnine sodišče na zahtevo enega od njiju ali obeh.
Preživnina se usklajuje z gibanjem življenjskih stroškov in osebnih dohodkov v R. Sloveniji, objavljen vsakokrat v Uradnem listu, o čemer sta upravičenec in zavezanec obveščena s strani centra za socialno delo.
Preživnino, ki jo je polnoletni otrok zavezan plačevati staršem in preživnino med zakoncema se lahko sklene v obliki izvršljivega notarskega zapisa.
Upravičenec je po 18. letu starosti dolžan centru za socialno delo do konca meseca januarja predložiti potrdilo o šolanju in obvestiti, kje se redno šola.
Zavezanec in upravičenec lahko zahtevata znižanje, zvišanje ali ukinitev preživnine na sodišču, če se spremenijo potrebe upravičenca ali zmožnosti zavezanca, na podlagi katerih je bila preživnina določena.
V kolikor zavezanec za plačilo preživnine le-te redno in v celoti ne plačuje, ga po prejemu te informacije s strani centra najprej opozorimo na njegove preživninske obveznosti in posledicami neplačevanja preživnine. Eden od instrumentov, ki ga je država sprejela z namenom zagotovitve čim večje odgovornosti preživninskih zavezancev do preživninskih upravičencev (otrok), je tudi kazenski pregon neplačnikov preživnine.
Za kaznivo dejanje neplačevanja preživnine je odgovoren, kdor ne daje preživnine za osebo, ki jo po zakonu mora preživljati in za katero je višina njegove preživninske obveznosti določena z izvršilnim naslovom, čeprav bi to zmogel. Končni cilj kazenskega pregona po 194. členu Kazenskega zakonika ni kaznovanje neplačnikov z zaporno kaznijo, temveč izpolnitev njihovih materialnih obveznosti do otrok.
Upravičenca napotimo, da vloži Predlog za izvršbo preživninske terjatve na pristojno Okrajno sodišče. (obrazec št. 7.98a, ki se kupi v DZS).
Če eden od staršev ne skrbi več za preživljanje otroka, je z Zakonom o Javnem jamstvenem in preživninskem skladu RS (Uradni list RS, št. 78/2006 - uradno prečiščeno besedilo) urejeno tudi izplačevanje nadomestil preživnin ob izpolnjenih zakonskih pogojih, Zahtevo za uveljavitev pravice do nadomestila preživnine (obr., DZS 8,42 ) se vloži na Jamstveni in preživninski sklad.
V primeru, da zavezanec biva v tujini, je potrebno vložiti zahtevo za izterjavo preživnine iz tujine na Ministrstvo za delo, družino in socialne zadeve.
2.3. Rejništvo
Za vsakega rejenca oziroma rejenko morata center za socialno delo, v čigar pristojnost sodi otrok, in rejnica oziroma rejnik skleniti pisno rejniško pogodbo. V rejniški pogodbi se določijo pravice in obveznosti obeh pogodbenih strank, zlasti pa obseg oskrbe rejenca, višino in način plačevanja rejnine, način in rok prenehanja rejniške pogodbe ter morebitne posebnosti rejništva v posameznem primeru.
Zakon o izvajanju rejniške dejavnosti določa, da lahko rejnik/ca izvaja rejniško dejavnost kot poklic, pod pogojem:
izpolnjevati mora normativ - istočasno mora imeti nameščene tri rejence.
Rejnik je dolžan omogočati in vzpodbujati stike med rejencem in starši, razen v primeru, ko so staršem stiki omejeni ali prepovedani na podlagi odločbe pristojnega organa.
2.4. Posvojitve
V Republiki Sloveniji otroci uživajo posebno varstvo in skrb, kar izhaja že iz Ustave Republike Slovenije. Del tega posebnega varstva in skrbi je tudi pravna ureditev posvojitev. Posvojitev ureja Zakon o zakonski zvezi in družinskih razmerjih (Uradni list RS, št. 69/04 - uradno prečiščeno besedilo, v nadaljevanju ZZZDR-UPB1), ki določa samo popolno posvojitev, s katero se posvojenec popolno izloči iz družine naravnih staršev ter preide v družino posvojitelja. Pri posvojitvi prenehajo pravice in dolžnosti posvojenca do njegovih staršev in do drugih sorodnikov ter pravice in dolžnosti staršev in sorodnikov do njega. Med posvojencem in njegovimi potomci ter posvojiteljem in njegovimi sorodniki nastanejo enaka razmerja kot med sorodniki. Posvojitev se ne more razvezati, posvojitelji pa se v matični register vpišejo kot posvojenčevi starši.
Posvojiti se sme samo mladoletna oseba, to je oseba mlajša od 18 let. Za posvojitev osebe, ki je starejša od 10 let, je potrebno njeno soglasje.
Otroka lahko posvoji le polnoletna oseba, ki je vsaj osemnajst let starejša od posvojenca, razen v kolikor se izjemoma ugotovi, da bi bila posvojitev za otroka koristna, če ta predpisana starostna razlika ni izpolnjena. Posvojitelj je lahko le ena oseba, razen če sta posvojitelja zakonca. Zakonca lahko samo skupaj posvojita otroka, razen če eden od njiju posvoji otroka svojega zakonca.
oseba, ki ji je odvzeta poslovna sposobnost, ali ki je tako duševno prizadeta ali bolna, da utegne spraviti posvojenčevo zdravje in življenje v nevarnost
V Republiki Sloveniji so za odločanje o posvojitvi pristojni centri za socialno delo, ki so nosilci javnih pooblastil, kar pomeni, da v imenu države izvršujejo nekatere državne naloge. Postopek za posvojitev začne center za socialno delo po uradni dolžnosti ali na predlog bodočega posvojitelja.
2.5. Skrbništvo nad mladoletnimi
Namen skrbništva je zaščita pravic in koristi otroka, ki nima staršev ali za katerega starši ne skrbijo. Otroka postavi center pod skrbništvo s ciljem poskrbeti za varstvo, vzgojo in oskrbo otroka. Skrbnik je dolžan skrbeti za otroka enako kot starši, torej poskrbeti, da vsestranski osebnostni razvoj varovanca, da se usposobijo za samostojno življenje. Postopek prične center po uradni dolžnosti.
Postavitev skrbnika za poseben primer mld. otroku
Z namenom zaščite pravic in koristi otroka, nad katerim izvršujejo starši roditeljske pravice v primeru spora med otrokom in starši, za sklenitev posameznih pravnih opravil med njimi in v drugih primerih, če so njihove koristi v navzkrižju (v postopku dedovanja, odtujitve, prodaje premoženja…) center mladoletnemu otroku, po uradni dolžnosti postavi skrbnika za poseben primer.
Pobudo za postavitev skrbnika za poseben primer prejeme center najpogosteje s strani sodišča, ki vodi zapuščinski postopek, v katerem prihaja do navzkrižja interesov mladoletnih otrok in njihovih staršev.
2.6. Privolitev odtujitve ali obremenitve otrokovega premoženja - odobritev pravnih poslov
Vlogo za odobritev pravnega posla lahko na centru podajo starši oz. zakoniti zastopnik otroka. V vlogi je potrebno natančno navesti, kaj predstavlja otrokovo premoženje, kateri del otrokovega premoženja bi želeli odtujiti oz. obremeniti in za katere otrokove potrebe bo denar porabljen.
Dokumenti, ki jih je potrebno priložiti k vlogi:
dokazilo o lastništvu premoženja
izjava otroka, ki že razume posledice pravnega posla
Center izda odločbo in preveri, ali je bila kupnina res namensko porabljena. Z odločbo se zaveže zakonitega zastopnika, da poroča centru o realizaciji pravnega posla.
Za vlogo in določbo je potrebno plačati upravno takso.
2.7. Varstvo odraslih
2.7.1. Naloge za preprečevanje nasilja v družini
2.7.2. Obravnava odraslih storilcev kaznivih dejanj
2.7.3. Priznanje statusa odrasle invalidne osebe
2.7.4. Skrbništvo
Polnoletne osebe, katerim sodišče odvzame poslovno sposobnost (delno ali v celoti), postavi center pod skrbništvo ter jim določi skrbnika. Skrbništvo obsega skrb za osebo varovanca v obsegu oskrbe, zdravljenja in usposabljanja za samostojno življenje, kot tudi skrb za premoženjske in druge koristi. V nepravdnem postopku pred sodiščem lahko center postavi osebi, zoper katero se je začel postopek, začasnega skrbnika, katerega funkcija preneha, ko sodišče odloči o odvzemu poslovne sposobnosti in center postavi stalnega skrbnika ali ko postane pravnomočna odločba, da ni pravne podlage za odvzem poslovne sposobnosti.
Dolžnost skrbnika je prostovoljna in častna. Skrbnik je dolžan vestno skrbeti za osebnost, pravice in koristi varovanca ter skrbno upravljati njegovo premoženje. Najmanj enkrat letno (najkasneje do 15.02. v letu za preteklo leto), je skrbnik dolžan poročati centru za socialno delo o svojem delu. Skrbnik sme samo z odobritvijo centra za socialno delo odtujiti ali obremeniti varovančeve nepremičnine, odtujiti njegove premičnine večje vrednosti ali razpolagati s premoženjskimi pravicami večje vrednosti, odpovedati se dediščini ali volilu oziroma odkloniti darilo.
Center za socialno delo postavi skrbnika za poseben primer ali skrbnika za določeno vrsto opravil odsotni osebi, katere prebivališče ni znano, nima zastopnika, neznanemu lastniku premoženja, kadar je potrebno, da nekdo za to premoženje skrbi, pa tudi v drugih primerih, kadar je to potrebno za varstvo pravic in koristi posameznika (urejanje domskega varstva, sprejemanje poštnih pošiljk, ipd). Pri tej obliki skrbništva ni namen skrb za osebo v celoti, temveč je namenjeno varstvu v omejenem obsegu, v določeni smeri ali za razrešitev sporne situacije. Ta oseba ni postavljena pod skrbništvo, saj ji ni odvzeta poslovna sposobnost, temveč se ji samo postavi skrbnika za določeno nalogo in/ali postopek, v katerem skrbnik ščiti njen pravni interes.
Pobudo za postavitev skrbnika za poseben primer lahko dajo:
matičar, upravni in drugi organi
najbližji sorodniki, člani gospodinjstva, sosedje ter drugi
Predložiti je potrebno sledeče dokumente: osebni dokument osebe, ki potrebuje skrbnika za poseben primer, zdravnika specialista, iz katerega je razvidno, da oseba ne more varovati svojih pravic in koristi.
Če oseba lahko izrazi svojo voljo, lahko pooblasti drugo osebo, tudi če pooblastilo sama fizično ne zmore napisati/podpisati. Pooblastilo se podpiše pri notarju. Notarji overijo pooblastilo tudi na domu stranke.
Center za socialno delo izda odločbo, v kateri določi obseg skrbnikovih dolžnosti in pravic.
2.7.5. Uporabniki s težavami v duševnem zdravju
2.8. Materialne pomoči
2.8.1. Denarne socialne pomoči
2.8.2. Starševsko varstvo in družinski prejemki
Povezava: Katalog javnih pooblastil, nalog po zakonu in storitev, ki jih izvajajo CSD http://www.mddsz.gov.si/fileadmin/mddsz.gov.si/pageuploads/dokumenti__pdf/katalog_pooblastila_csd_jul08.pdf